《送王少逸还乡》
宋代·林希逸

点点琼花上旅衣，还乡心壮任寒欺。飘零为客看归客，记忆来时惜去时。

家书一半凭君说，客里三千尽梦随。握手桥门重约在，芒鞋莫便厌奔驰。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。